钦定古今图书集成/理学汇编/学行典/第236卷 > 姚最
## 钦定古今图书集成/理学汇编/学行典/第236卷 > 姚最

按《周书姚僧垣传》：“僧垣次子最，字士会。幼而聪敏，及

府水曹参军，掌记室事。特为宪所礼接，赏赐甚厚。宣
帝嗣位，宪以嫌疑被诛。隋文帝作相，追复官爵，最以
陪游积岁，恩顾过隆，乃录宪功绩为传，送上史局。”最
幼在江左，迄于入关，未习医术。天和中，齐王宪奏高
祖遣最习之。宪又谓最曰：“尔博学高才，何如王褒、庾
信。王、庾名重两国，吾视之蔑如，接待资给，非尔家比
也。尔宜深识此意，勿不存心。且天子有敕，弥须勉励。”
最于是始受家业，十许年中，略尽其妙。每有人造请，
效验甚多。隋文帝践极，除太子门大夫。以父忧去官，
哀毁骨立。既免丧，袭爵北绛郡公，复为太子门大夫。
俄转蜀王秀友。秀镇益州，迁秀府司马。及平陈，察至，
最自以非嫡，让封于察，隋文帝许之。秀后阴有异谋，
隋文帝令公卿穷治其事。开府庆整、郝伟等并推过
于秀。最独曰：“凡有不法，皆最所为，王实不知也。”搒讯
数百，卒无异辞。最竟坐诛，时年六十七。论者义之。撰
《梁后略》十卷，行于世。